Slovenská abeceda

Slovenská abeceda alebo slovenské písmo je abeceda (resp. písmo), ktorá sa používa na zápis slovenčiny. Je to najdlhšia abeceda v celej Európe.

 Prehľad znakov 
Slovenskou abecedou sa primárne myslí súbor všetkých písmen grafickej sústavy slovenského jazyka. Slovenská abeceda pozostáva zo 46 písmen. Každé z nich má dve podoby, označované ako veľké písmeno a malé písmeno. Kedy sa má použiť malé a kedy veľké písmeno určujú pravidlá pravopisu. Tieto písmená okrem toho majú určité predpísané poradie: 
 veľké písmená: A, Á, Ä, B, C, Č, D, Ď, DZ, DŽ, E, É, F, G, H, CH, I, Í, J, K, L, Ĺ, Ľ, M, N, Ň, O, Ó, Ô, P, Q, R, Ŕ, S, Š, T, Ť, U, Ú, V, W, X, Y, Ý, Z, Ž
 malé písmená: a, á, ä, b, c, č, d, ď, dz, dž, e, é, f, g, h, ch, i, í, j, k, l, ĺ, ľ, m, n, ň, o, ó, ô, p, q, r, ŕ, s, š, t, ť, u, ú, v, w, x, y, ý, z, ž
V niektorých slovách je možné nájsť písmená prevzaté z iných jazykov. napr. ö v slove röntgen. Tieto písmená nie sú zahrnuté v slovenskej abecede.

Dvojhlásky ia, ie, iu (na rozdiel od dvojhlásky ô) sa nepovažujú za samostatné písmená a teda ani za súčasť abecedy. Považujú sa za dve písmená.

V písme sa popri písmenách abecedy používajú interpunkčné znamienka.

 Delenia 
Písmená slovenskej abecedy možno rozdeliť nasledovne:

Delenie 1:
 veľké písmená – tieto sú uvedené vyššie; môžu byť tlačené alebo písané (pozri nižšie)
 malé písmená – tieto sú uvedené vyššie; môžu byť tlačené alebo písané (pozri nižšie)

Delenie 2:
 tlačené písmená – tieto sú uvedené vyššie; môžu byť veľké alebo malé
 písané písmená – tieto tu nie sú zobraziteľné; môžu byť veľké alebo malé

Delenie 3:
 jednoduché písmená bez diakritiky (t. j. litery v užšom zmysle, t. j. základné latinské písmená): a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z
 písmená vytvorené pridaním diakritických znamienok:
 dĺžeň (´): á, é, í, ĺ, ó, ŕ, ú, ý,
 mäkčeň (ˇ): č, ď, ľ, ň, š, ť, ž,
 dve bodky (¨): ä,
 vokáň (ˆ): ô
 zložky: dz, dž, ch.

Delenie 4
 spoluhláskové písmená (t. j. písmená vyjadrujúce spoluhlásky), a to v podobe buď jednoduchých spoluhláskových písmen alebo v podobe spoluhláskových zložiek – zoznam pozri nižšie.
 32 spoluhláskových písmen: b, c, č, d, ď, dz, dž, f, g, h, ch, j, k, l, ĺ, ľ, m, n, ň, p, q, r, ŕ, s, š, t, ť, v, w, x, z, ž
 samohláskové písmená (t. j. písmená vyjadrujúce samohlásky, t. j. vyjadrujúce buď jednoduché samohlásky alebo dvojhlásky) – zoznam pozri nižšie
 14 samohláskových písmen: a, á, ä, e, é, i, í, o, ó, ô, u, ú, y, ý

 Abeceda, názvy písmen a zodpovedajúce hlásky 
PísmenoNázov/Hláskovanie písmenaIPAPríkladPodľa PSPPodľa iných zdrojovA aaá/a/AutoÁ áádlhé a; dlhé á/aː/Áno Ä äširoké ea s dvoma bodkami; prehlasované a/ɛ/Väz B bbé/b/BaranC ccé/ts/CenaČ ččé/tʃ/Čakať D ddé/d/DomĎ ďďémäkké dé/ɟ/Ďakujem Dz dzdzé/dz/Hádzať Dž dždžémäkké dzé/dʒ/Džem E eeé/ɛ/EuroÉ éédlhé e; dlhé é/ɛː/Éra F fef/f/Farba G ggé/ɡ/Guma/dʒ/GinH hhá/ɦ/Hora Ch chchá/x/Chata/ɣ/ alebo /h/Achjaj I iií; mäkké i; mäkké í; jota/ɪ/Ikra/j/Detail Í íímäkké í; dlhé i; dlhé í; dlhé mäkké i; dlhé mäkké í; dlhá jota/iː/Ísť J jjé/j/JamaK kká/k/Kedy L lel/l/LampaĹ ĺdlhé el/lː/Vĺča Ľ ľeľmäkké el/ʎ/Ľudia M mem/m/MamaN nen/n/Nos/ɲ/Anjel /ŋ/Banka Ň ňeňmäkké en/ɲ/Ňuchať O ooó/o/OkoÓ óódlhé o; dlhé ó/oː/Óda Ô ôô/wo/Kôň /uwo/Ôsmy P ppé/p/ParaQ qkvé/kv/Aquapark/k/TequilaR rer/r/RakŔ ŕdlhé er/rː/VŕbaS ses/s/SenŠ šeš/ʃ/ŠancaT tté/t/Tabuľa Ť ťťémäkké té/c/ŤavaU uuú/u/Blud/w/Peknou neméTequilaÚ úúdlhé u; dlhé ú/uː/Súd V vvé/v/Vlak /w/Krv /f/Vták W wdvojité védvojité w/v/Watt/w/CowboyX xiksix/ks/Xylofón Y yypsilontvrdé y; tvrdé i/ɪ/Yzop /j/YetiÝ ýdlhý ypsilondlhé y; dlhé ý; tvrdé í; tvrdé ý; dlhé tvrdé i; dlhé tvrdé í; dlhé tvrdé y/iː/Výr Z zzetzé/z/Zima/ts/PizzaŽ žžéžet/ʒ/Život 

Podrobnejšia verzia hláskovej časti tejto tabuľky je uvedená v článku Fonetika a fonológia slovenčiny; podrobnejšia verzia obsahuje aj fonémy, transkripciu podľa IPA, sčasti aj iné transkripcie a obsahuje aj hlásky vznikajúce v skupinách d/t/n/l+e/e/í, pri spodobovaní a pod.

 Zložky 
V slovenskej abecede, a teda aj vo vyššie uvedenej tabuľke, sú – ako vidno – obsiahnuté aj zložky, t. j. ch, dz, dž.

 Dvojhláskové písmená 
Dvojhláskové grafémy (písmená) v slovenčine sú (v hranatých zátvorkách sú uvedené zodpovedajúce hlásky, teda samohlásky v pravom slova zmysle):
 ia – [ɪa] / alternatívny zápis [ĭa],
 ie – [ɪa] / [ĭe],
 iu – [ɪu] / [ĭu],
 ô [uo].

 Poznámky 

 Referencie 

 Pozri aj 
 slovenčina
 česká abeceda
 abeceda
 písmo
 diakritické znamienko
 interpunkcia
 slovenská hláskovacia tabuľka

 Iné projekty 


Abeceda
Kategória:Abecedy